લંડન, 28 ઓક્ટોબર: નરેન્દ્ર મોદીએ જ્યારથી દેશના વડાપ્રધાન તરીકે શપથ ગ્રહણ કર્યા છે ત્યારથી દુનિયાભરના દેશોના રાષ્ટ્રપતિઓ અને વડાપ્રધાનોએ તેમને શુભેચ્છા પાઠવી છે અને તેમને પોતાના દેશમાં આવવા માટે નિમંત્રણ આપ્યું છે. વડાપ્રધાન નરેન્દ્ર મોદીએ અત્યાર સુધી ભૂતાન, નેપાળ, બ્રાઝિલ, અમેરિકાની યાત્રા કરી ચૂક્યા છે. બ્રિટેનના વડાપ્રધાન ડેવિડ કેમરૂને ભારતના વડાપ્રધાન નરેન્દ્ર મોદીને બ્રિટેન આવવાનું નિમંત્રણ મોકલ્યું છે. બ્રિટેનમાં વડાપ્રધાન મોદીનું સ્વાગત કરવા માટે કેમરૂન ખૂબ જ ઉત્સુક દેખાઇ રહ્યા છે.